Komission asetus (ETY) N:o 3844/87, annettu 18 päivänä joulukuuta 1987, tavaroiden luokittelusta yhteisen tullitariffin alanimikkeeseen 84.55 C



Virallinen lehti nro L 361 , 22/12/1987 s. 0025 - 0025

Suomenk. erityispainos Alue 2 Nide 4 s. 0277

Ruotsink. erityispainos Alue 2 Nide 4 s. 0277



KOMISSION ASETUS (ETY) N:o 3844/87, annettu 18 päivänä joulukuuta 1987, tavaroiden luokittelusta yhteisen tullitariffin alanimikkeeseen 84.55 C EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1) sellaisena kuin se on viimeksi muutettuna asetuksella (ETY) N:o 2055/84(2), ja erityisesti sen 2 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi olisi täsmennettävä automaattisten tietojenkäsittelylaitteiden osiksi tarkoitettujen muistielementtien luokittelua; nämä muistielementit koostuvat kahdesta päällekkäin asetetusta kerroksesta, joissa kummassakin on kaksi staattista N-MOS-käyttömuistia (N-MOS-S-RAM) integroituina monoliittipiireinä, joiden muistitila on 2 kilobittiä ja jotka sijaitsevat kotelossa, jonka ulkomitat ovat enintään 13 × 13 mm ja jossa on enintään 24 liitintä, neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 3529/87(4), liitteenä olevan yhteisen tullitariffin nimikkeeseen 84.55 kuuluvat osat ja tarvikkeet, jotka soveltuvat käytettäviksi yksinomaan tai pääasiallisesti nimikkeisiin 84.51-84.54 kuuluvissa koneissa ja laitteissa, ja nimikkeeseen 85.21 muun muassa elektroniset mikropiirit, edellä mainittujen tavaroiden luokittelussa voidaan ottaa huomioon nämä kaksi nimikettä, elektronisten piirien aktiivisia ja passiivisia komponentteja ei asenneta samalle eristävälle kerrokselle, vaan kahdelle eri kerrokselle; sen vuoksi tämä elektroninen mikropiiri ei vastaa 85 ryhmän 5 lakihuomautuksen B kohdan määritelmiä; lisäksi, tulliyhteistyöneuvoston nimikkeistön (TYNN) selityksissä nimikkeen 85.21 ulkopuolelle jätetään kokonaisuudet, jotka muodostetaan lisäämällä elektroniseen mikropiiriin muita laitteita taikka muita samanlaisia tai erilaisia mikropiirejä, näin ollen nämä muistielementit on luokiteltava XVI jakson 2 lakihuomautuksen B kohdan perusteella nimikkeen 84.55 alanimikkeeseen 84.55 C, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Automaattisten tietojenkäsittelylaitteiden osiksi tarkoitetut muistielementit, jotka koostuvat kahdesta päällekkäin asetetusta kerroksesta, joissa kummassakin on kaksi staattista N-MOS- käyttömuistia (N-MOS-S-RAM) integroituina monoliittipiireinä, joiden muistitila on 2 kilobittiä ja jotka sijaitsevat kotelossa, jonka ulkomitat ovat enintään 13 × 13 mm ja jossa on enintään 24 liitintä, kuuluvat alanimikkeeseen: 84.55 Osat ja tarvikkeet (muut kuin suojuspeitteet, kantolaukut ja niiden kaltaiset tavarat), jotka soveltuvat käytettäviksi yksinomaan tai pääasiallisesti nimikkeisiin 84.51-84.54 kuuluvissa koneissa ja laitteissa: C. muut. 2 artikla Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1987. Komission puolesta COCKFIELD Varapuheenjohtaja (1) EYVL N:o L 14, 21.1.1969, s. 1 (2) EYVL N:o L 191, 19.7.1984, s. 1 (3) EYVL N:o L 172, 22.7.1968, s. 1 (4) EYVL N:o L 336, 26.11.1987, s. 3